armvectores/hy_wikipedia_2023 huggingface dataset:
Վառլեն Ալեքսանյան

Վառլեն Գուրգենի Ալեքսանյան (հունվարի 8, 1942(1942-01-08), Գառնահովիտ - հունիսի 19, 2015(2015-06-19)), հայ բանաստեղծ, թարգմանիչ, Հայաստանի գրողների միության անդամ 1982 թվականից։


== Կենսագրություն ==
Ծնվել է Արագածոտնի մարզի Գառնհովիտ գյուղում։ 1961 թվականին ավարտել է Երևանի թիվ 45 միջնակարգ դպրոցը։ 1962-1964 թվականներին ծառայել է խորհրդային բանակում։ 1965 թվականին ընդունվել և 1970 թվականին ավարտել է Երևանի պետական համալսարանի պատմության ֆակուլտետի հնագիտության և ազգագրության բաժինը։ 1971-1972 թվականներին աշխատել է Հայաստանի պատմության պետական թանգարանի ազգագրության բաժնում։ 1972 թվականից աշխատել է Հայկական Սովետական Հանրագիտարանի խմբագրությունում, սկզբում որպես գիտխմբագիր, 1979 թվականից ավագ գիտխմբագիր։
Նրա առաջին բանաստեղծությունները տպագրվել են 1967 թվականին, «Գարուն» ամսագրում։ Նրա մի շարք բանաստեղծություններ թարգմանվել են ռուսերեն, վրացերեն և այլ լեզուներով։
Վառլեն Ալեքսանյանը 1992 թվականին արժանացել է Հայաստանի գրողների միության, իսկ 1997 թվականին՝ Թեքեյան մշակութային միության մրցանակներին։


== Երկեր ==
Օրերի սերը (բանաստեղծություններ), Երևան, «Սովետական գրող», 1978, 44 էջ
Անհասցե նամակներ (բանաստեղծություններ), Երևան, «Սովետական գրող», 1983, 72 էջ
Կաթիլներ ապակու վրա (բանաստեղծություններ), «Սովետական գրող», 1988, 160 էջ
Ներսիկի թութակը (մանկական բանաստեղծություններ), «Արևիկ», 1992, 32 էջ
Ծանր խաչ (բանաստեղծություններ), «Նաիրի», 1996, 96 էջ
Կյանքին դեմառդեմ (բանաստեղծություններ),. «Զանգակ-97», 160էջ
Մինչև վերջին անձրևը (բանաստեղծություններ՝ հատընտիր), «ՀԳՄ հրատարակչություն», 2007, 304 էջ
Կասկածի ջրերի վրա (բանաստեղծություններ), «ՀԳՄ հրատարակչություն». 2009, 120 էջ
Կարուսել (մանկական բանաստեղծություններ), 2010, 32 էջ


== Թարգմանություններ (ռուսերենից) ==
Հին Արևելքի պոեզիա (ժողովածուի «Իրան» բաժնի «Հիմն՝ Արդվիսուրա Անահիտային» գործը թարգմանել է Վ. Ալեքսանյանը), Երևան, Երևանի համալսարանի հրատարակչություն, 1982, 616 էջ։
XX դարասկզբի ռուսական բանաստեղծություն (Վելիմիր Խլեբնիկովի բանաստեղծությունները թարգմանել է Վ. Ալեքսանյանը), Երևան, Երևանի համալսարանի հրատարակչություն, 1982, 536 էջ։
Բուլղարական էպոս «Կրալի Մարկո», Տողացիների հիման վրա չափածո տեքստի պատրաստում, «Ապոլոն», 2010։
«Թարգմանչաց արվեստ» շտեմարան։


== Ծանոթագրություններ ==


== Արտաքին հղումներ ==
Հայոց պետականության «ինքնակամ» վերացումը. Վառլեն Ալեքսանյան
Ջարդից հետո

«Ջարդից հետո», նկարիչ Վարդգես Սուրենյանցի կտավ։ Նկարել է 1899 թվականին, այժմ գտնվում է Հայաստանի ազգային պատկերասրահի ֆոնդապահոցում, համարվում է «Ոտնահարված սրբություն» կտավի տարբերակ, հայտնի է նաև «Կույսերի կոտորածը» անվանումով։


== Թեմատիկա ==
Ի թիվս այլ նկարիչների Սուրենյանցը անդրադարձել է սուլթանական Թուրքիայում ծավալված հայերի ջարդերին։ Օսմանյան կայսրությունում հայերի բռնի տեղահանության ու զանգվածային կոտորածների հետ մեկտեղ թուրքերը ոչնչացնում էին հայ ժողովրդի հոգևոր մշակութային ժառանգության վկայությունները՝ ավերում էին տաճարներն ու վանքերը, այրում մեծարժեք ձեռագրերը։ Հենց այս մասին են պատմում Սուրենյանցի կտավները։
Այս նկարի մասին դատելիս անհրաժեշտ է նկատի ունենալ ժամանակը, քաղաքական իրադրությունը, հայ ժողովրդի վիճակը և թուրքական լծի դեմ ազգային-ազատագրական պայքարի անհրաժեշտությունը, որը թելադրում էր հայ ժողովրդի դրությունը։ Եթե «Ոտնահարված սրբություն» կտավում նկարչի հետապնդած նպատակը Թուրքիայի կողմից հայկական մշակութային ժառանգության ոչնչացման փաստի ցուցադրումն էր, ապա «Ջարդից հետո» նկարի նպատակը թե՛ այդ, թե՛ հայ ժողովրդի բնաջնջման՝ թուրքական կառավարության քաղաքականության մերկացումն էր։ 


== Նկարագրություն ==
Սուրենյանցը գիտակցորեն շեշտել, նկատելի է դարձրել առանձին հատվածներ, մանրամասներ, որոնք դիտողի մեջ առաջացնում են գերհուզական ապրումներ ու նույնիսկ ֆիզիկական սարսուռի զգացողություն։ Նպատակն էր բարձրաձայն աղաղակել, բողոքի իր ձայնը լսելի դարձնել քաղաքակիրթ մարդկությանը։ Նկարի գեղարվեստական միջոցները, մասնավորապես կոմպոզիցիան և կոլորիտը, բավականաչափ հիշեցնում են «Ոտնահարված սրբություն» կտավի նկարագիրը․ միայն գեղանկարչական այն որոշակիությունը և առանձին առարկաների շեշտվածությունը, որոնք հատուկ էին առաջինին, մի փոքր անորոշացած, մեղմացված են այստեղ։
«Ջարդից հետո» կտավը, կառուցված լինելով անկյան տակ, գործողության վայրը որոշ փոփոխության ենթարկված մի նույնատիպ եկեղեցու ներսն է, նկարում հատակի սալերից գնացող ուղիղները հատվում են նկարից դուրս գտնվող տարածության մեջ։ Սա վկայում է, որ որքան թեք անկյան տակ է նկարը, այնքան այդ ուղիղները հատվում են ավելի հեռավոր կետում։ Եթե սպանված վանականը «Ոտնահարված սրբություն» աշխատանքում քաշված է նկարի խորքը, ապա «Ջարդից հետո» ստեղծագործությունում նկարչի ուշադրության կենտրոնում սպանված կինն է՝ զբաղեցնելով պատկերի առաջին մասը և ասես չձուլվելով նկարի հարթության հետ։


== Աղբյուրներ ==
Զոհրաբյան Շուշանիկ,«Վարդգես Սուրենյանցի նկարների կոմպոզիցիոն-տարածաչափական առանձնահատկությունները», Երևան, 2014
Մարտիկյան Եղիշե, «Հայկական կերպարվեստի պատմություն», Երևան, 1975


== Ծանոթագրություններ ==
Հայոց ցեղասպանության հուշարձան (Հալեպ, Սիրիա)

Անվան այլ կիրառումների համար տե՛ս՝ Հայոց ցեղասպանության հուշարձան (այլ կիրառումներ)Հայոց ցեղասպանության հուշարձան, հուշարձան Սիրիայի Հալեպ քաղաքի Բեթել հայ ավետարանական եկեղեցու բակում։


== Պատմություն ==
Հուշարձանը նվիրված է Հայոց մեծ եղեռնի զոհերի հիշատակին։ Տեղադրվել է Հալեպի Բեթել հայ ավետարանական եկեղեցու բակում, կառուցվել է Սիրիայի հայ համայնքի, Բեթել հայ ավետարանական եկեղեցու, տեր և տիկին Հալաջյանների նախաձեռնությամբ։


== Հեղինակներ ==
Հեղինակ՝ Ն. Քարկայան


== Ծանոթագրություններ ==
Մեսրոպ Մաշտոցի հուշարձան (Վաղարշապատ)

Անվան այլ կիրառումների համար տե՛ս՝ Մեսրոպ Մաշտոցի հուշարձան (այլ կիրառումներ)Մեսրոպ Մաշտոցի հուշարձան, գտնվում է Արմավիրի մարզի Վաղարշապատ քաղաքի կենտրոնում՝ Կոմիտասի անվան հրապարակամերձ պուրակում։ Հուշարձանը տեղադրվել է 1981 թվականին։ Ընդգրկված է Վաղարշապատի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ Լևոն Թոքմաջյան


== Տվյալներ ==
Հուշարձանի նյութը բազալտ է։ Քանդակագործը պատկերել է Մեսրոպ Մաշտոցին և նրա աշակերտ Կորյունին, նրանց առջև Հայոց այբուբենի տառերը։


== Տես նաև ==
Մեսրոպ Մաշտոցի հուշարձան (Երևան)


== Ծանոթագրություններ ==
Սափարայի վանք

Սափարայի վանք (վրաց.՝ საფარის მონასტერი), վրացական ուղղափառ վանք Վրաստանի Սամցխե-Ջավախքի մարզի Ախալցխայի շրջանում։


== Պատմություն ==
Սափարայի վանքը գոյություն է ունեցել դեռևս 9-րդ դարում և կարևոր դերակատարում ունի վրացական եկեղեցական պատմության մեջ։
13-րդ դարում այն պատկանում էր վրացական Ջաղելի իշխանական տանը, որի առաջնորդ էր Սարգիս Ջաղելին։ Վերջիններիս հաջողվել է լավ հարաբերություններ պահպանել տիրապետող մոնղոլ-թաթարների հետ, որի արդյունքում եկեղեցին շարունակել է գործել օտար տիրապետության շրջանում։
Այն համարվում էր ժամանակի կարևորագույն եկեղեցիներից մեկը։ Եկեղեցու ներսում պահպանվել են  լավ որակի 14-րդ դարի որմնանկարներ։
16-րդ դարի վերջին և 17-րդ դարի սկզբին վանքը գնալով սկսել է կորցնել իր դերն ու նշանակությունը։ 17-րդ դարում՝ թուրքական տիրապետության շրջանում, եկեղեցին վերածվեց լքված շինության


== Ծանոթագրություններ ==
Լիման (համայնք)

Լիման (ֆր.՝ Limans) համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Համայնքի շրջանը՝ Ֆորկալկե։
Համայնքի INSEE կոդ՝ 04104.


== Բնակչություն ==
Համայնքի բնակչությունը 2008 թվականին կազմում էր 334 մարդ։


== Կլիմա ==
Լիմանի կլիման միջերկրածովային է, ամռանը շոգ է և չոր, ձմռանը ցուրտ,հաճախ լինում են ցրտահարություններ։
Համայնքը չունի սեփական օդերևութաբանական կայան, ամենամոտը գտնվում է Ֆոռկալկեում։


== Տնտեսություն ==
2007 թվականի տվյալներով 366 աշխատունակ տարիքի մարդկանցից (15-64 տարեկան) 108-ը տնտեսապես ակտիվ էին, 122-ը անգործ (ակտիվության ցուցանիշը 47,0 %, 1999 թվականին եղել է՝ 52,2 %)։ 108 աշխատունակ բնակիչներից 92-ը աշխատում էին (50 տղամարդ և 42 կին), անաշխատանք էին 16-ը (7 տղամարդ և 9 կին)։ 122 անգործ մարդկանցից 23-ը աշակերտներ կամ ուսանողներ են, 20-ը թոշակառու, 79-ը չէին աշխատում այլ պատճառներով.


== Տեսարժան վայրեր ==
Սեն-Ժորժ եկեղեցի (XIV դար)
Երկու աշտարակների ավերակներ


== Պատկերասրահ ==

		
		


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
«Национальный институт статистики — Лиман» (ֆրանսերեն)։ Արխիվացված օրիգինալից 2012-11-24-ին։ Վերցված է 2012-8-31 
«Лиман» (ֆրանսերեն)։ cassini.ehess.fr։ Արխիվացված օրիգինալից 2013-01-30-ին։ Վերցված է 2013-01-13
Մարիո Կեմպես

Մարիո Ալբերտո Կեմպես (իսպ.՝ Mario Alberto Kempes, հուլիսի 15, 1954(1954-07-15), Bell Ville, Կորդովա, Արգենտինա), արգենտինացի ֆուտբոլիստ, 1978 թվականի ֆուտբոլի աշխարհի չեմպիոն։


== Հավաքական ==
Արգենտինայի հավաքականում Մարիո Կեմպեսի նորամուտը տեղի ունեցավ 1973 թվականին Բոլիվիայի դեմ խաղում։ Արդեն մեկ տարուց Կեմպեսը 1974 թվականի աշխարհի առաջնությանը մեկնած 22 ֆուտբոլիստներից մեկն էր։ Բայց և՛ ինքը, և՛ իր հավաքականը չկարողացան իրենց ամբողջությամբ դրսևորել։ Շատ շուտ Կեմպեսը պայմանագիր կնքեց իսպանական «Վալենսիայի» հետ։
Կարճ ժամանակահատվածում Կեմպեսը դարձավ հավաքականի լավագույն ռմբարկուն, խփելով վեց գոլ, որոնցից երկուսը՝ Նիդերլանդների հավաքականի հետ եզրափակիչ խաղում։
1982 թվականի աշխարհի առաջնության ընթացքում Կեմպեսին հակառկորդի դարպասը գրավելու բախտ չվիճակվեց։ Բրազիլիայի հետ խաղում փոխարինվելուց հետո նա աշխարհի չեմպիոնի կարիերան ավարտեց 18 անցկացրած խաղերով, և այդպես նրան ընդամենը պակասում էր երեք խաղ, որպեսզի նա կրկներ աշխարհի ռեկորդը։
Կեմպեսը հավաքականում անցկացրեց 43 խաղ և խփեց 20 գնդակ։


== Ակումբներ ==
Կեմպեսի ակումբային կարիերան սկսվեց Կորդովայի «Ինստիտուտո» ակումբից։ Արդեն մեկ տարուց նա տեղափոխվեց «Ռոսարիո», որտեղ անցկացրեց 5 մրցաշրջան և խփեց 86 գնդակ 107 խաղերում։ 1976 թվականին նա տեղափոխվեց իսպանական «Վալենսիա»։ Կեմպեսն իր առաջին մրցաշրջանը վերջացրեց այդ ակումբում՝ 24 գոլ ուղարկելով հակառակորդի դարպաս և դառնալով լավագույն ռմբարկու։ Դա վերջին 10 տարվա ալավագույն ցուցանիշն էր։
28 գնդակ, որոնք Կեմպեսը խփեց հաջորդ մրցաշրջանում, դարձավ գերագույն ձեռբերում Դի Ստեֆանոյի ժամանակից, ով 1956-1957 թվականներին խփել էր 31 գոլ։
1979 թվականին Իսպանիայի գավաթը հաղթելուց հետո Կեմպեսը Գավաթների տիրակալների Եվրոպական գավաթի «Արսենալի» դեմ խաղում խփեց  որոշիչ տասնմեկ մետրանոցը։ 1981 թվականի մարտին նա «Ռիվեր Փլեյթ» ֆուտբոլային ակումբի հետ 1 000 000 ֆունտանոց պայմանագիր կնքեց։
Մեկ տարի անց նա նորից վերադարձավ Իսպանիա և երկու տարի խաղաց «Վալենսիայում», իսկ հետո ևս երկու տարի մինչև Ավստրիայում սպորտային կարիերան ավարտելը «Հերկուլես»-ում։


== Ձեռքբերումներ ==


=== Թիմային ===
1978 թվականի աշխարհի չեմպիոն
1980 թվականի գավաթակիրների գավաթի հաղթող
1980 թվականի Եվրոպայի Սուպերգավաթի հաղթող
Արգենտինայի չեմպիոն՝ Նասյոնալ 1981
1979 թվականի Իսպանիայի Գավաթի տիրող


=== Անձնական ===
Հարավային Ամերիկայի տարվա լավագույն ֆուտբոլիստ 1978
1978 թվականի աշխարհի չեմպիոնատի լավագույն ֆուտբոլիստ
1978 թվականի աշխարհի չեմպիոնատի լավագույն ռմբարկու
Եվրոպայի (Onze d'Or) տարվա լավագույն ֆուտբոլիստ 1978
Արգենտինայի չեմպիոնատի լավագույն ռմբարկու (2)՝ Նասյոնալ 1974, Մետրոպոլիտանո 1976
Իսպանիայի չեմպիոնատի 1977, 1978 թվականների լավագույն ռմբարկու
Ընդգրկվել  է ՖԻՖԱ 100 ցուցակում


== Ելույթների վիճակագրություն ==


== Հետաքրքիր փաստեր ==
2010 թվականի հոկտեմբերին Կեմպեսի պատվին վերանվանվեց արգենտինական Կորդովա քաղաքի մարզադաշտը։


== Ծանոթագրություններ ==
Բագատա

Բագատա (վրաց.՝ ბაგატა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Գորիից հեռու է 7 կմ։


== Ծանոթագրություններ ==
Բելոյարսկի (քաղաքատիպ ավան, Բելոյարսկի քաղաքային օկրուգ)

Բելոյարսկի (ռուս.՝ Белоярский), քաղաքատիպ ավան Ռուսաստանի Սվերդլովսկի մարզի Բելոյարսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 12615 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օստապովկա (գյուղ, Միրգորոդի շրջան)

Անվան այլ կիրառումների համար տե՛ս՝ ՕստապովկաՕստապովկա (ուկրաիներեն՝ Остапівка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Օստապովկա գյուղում բնակվում էր 889 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոդպորոժյեի շրջան

Պոդպորոժյեի շրջան (ռուս.՝ Подпорожский район), մունիցիպալ շրջան Ռուսաստանի Դաշնության Լենինգրադի մարզում։
Ստեղծվել է 1927 թվականին։ Վարչական կենտրոնը՝ Պոդպորոժյե։


== Աշխարհագրություն ==
Շրջանի տարածքի մակերեսը կազմում է 7830 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 30707 մարդ։ Բնակչության խտությունը կազմում էր 3,92 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Լիգա

Անվան այլ կիրառումների համար տե՛ս՝ Լիգա (այլ կիրառումներ)
Լիգա (հին իտալերեն liga — կապ), նոտագրության մեջ աղեղնաձև նշան, որի օգնությամբ նշում են՝ լեգատո կատարումը, միևնույն բարձրության հարևան նոտաները մեկ տևողության մեջ միավորելը (ձայնակապ), տևողությունների հատուկ բաժանումը (դուոլ, տրիոլ) և ֆրազավորումը, վոկալ երկերում՝ մի քանի հնչյուն մեկ վանկով երգելը, դաշնամուրային երկերում՝ հնչյունները պեդալի օգնությամբ երանգավորման նպատակով երկարաձգելը («ֆրանսիական լիգա»)։
Աստերոիդների ցանկ (218201-218300)

Աստերոիդների ցանկ (218101-218200)  • Աստերոիդների ցանկ  • Աստերոիդների ցանկ (218301-218400)
 Աստերոիդների ցանկ (218101-218200)  • Աստերոիդների ցանկ  • Աստերոիդների ցանկ (218301-218400)
Լակլիդ շրջան (Միսսուրի)

Լակլիդ շրջան (անգլ.՝ Laclede County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.984 կմ² է, բնակչությունը՝ 35.571 մարդ (2010 թ. տվյալներով)։ Շրջկենտրոնն է Լեբանոն բնակավայրը։ Կազմավորվել է 1849 թ.։
Minus One

Minus One, կիպրական ռոք խումբ։ Խումբը ձևավորվել է 2009 թվականին և ունի 5 անդամներ։ Նախկինում խմբի անդամ է եղել նաև Ջորջ Սոլոնոսը, սակայն լքել է խումբը։ Խումբը փորձել է ներկայացնել Կիպրոսը Եվրատեսիլ 2015 մրցույթում, սակայն ընտրությունում զբաղեցրել է 3-րդ հորիզոնականը։ Սակայն նրանց հաջղվեց 2016 թվականին հաղթել եվրատեսիլյան ազգային ընտրությունում։ Խումբը Alter Ego (երգ) երգով կներկայացրել է Կիպրոսը Եվրատեսիլ 2016 երգի մրցույթին, որը անցկացվելու է Շվեդիայի մայրաքաղաք Ստոկհոլմում։ Խումբը կիսաեզրափակչում զբաղեցրել է 8-րդ հորիզոնականը 164 միավորով, իսկ եզրափակչում՝ 96 միավորով 21-րդ հորիզոնականը։


== Ծանոթագրություներ ==
2Pac Live

2Pac Live, առաջին ալբոմը կատարել է ամերիկացի ռեփեր Թուփաք Շակուրի կենդանի կատարմամբ, որը լույս է տեսել 2004 թվականին։ Թուփաքը մի շարք երգեր կատարել է Outlawz խմբի հետ։


== Կոմպոզիցիաների ցանկ ==
«Live Medley»
«Intro»
«Ambitionz Az a Ridah»
«So Many Tears»
«Troublesome»
«Hit ’em Up»
«Tattoo Tears»
«Heartz of Men»
«All bout U»
«Never Call U Bitch Again»
«How Do U Want It»
«2 of Amerikaz Most Wanted»
«California Love»


== Զբաղեցրած հորիզոնականները ==


== Ծանոթագրություններ ==


== Արտաքին հղումներ ==
Альбом 2Pac Live կայքում Discogs
Դինար

Դինար, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Զելենայա Ռոշչա (գյուղ, Բուգուլմինսկի շրջան)

Անվան այլ կիրառումների համար տե՛ս՝ Զելենայա Ռոշչա (այլ կիրառումներ)Զելենայա Ռոշչա (ռուս.՝ Зеленая роща), գյուղ Ռուսաստանի, Թաթարստան հանրապետության Բուգուլմինսկի շրջանի կազմում։
Բնակչությունը 2002 թվականին գրանցված տվյալներով կազմում էր 978 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շվեդական Թագավորական Ակադեմիա

Շվեդական Թագավորական Ակադեմիան (շվեդերեն՝ Kungliga Musikaliska Akademien, KMA) Շվեդիայի թագավորական ակադեմիաներից մեկն է, անկախ հասարակական կազմակերպություն, որը միտված է երաժշտության ոլորտում երաժշտական ​​մշակույթի, հետազոտությունների և կրթության զարգացմանը։ Ակադեմիան հիմնադրվել է 1771 թվականին, հիմնադիրն էր Գուստավ III արքան։


== Ակադեմիայի անդամներ ==
Շվեդիայի Թագավորական երաժշտական ​​ակադեմիայի անդամի կոչումներ ստացել են ինչպես շվեդ, այնպես էլ օտարերկրա երաժիշտներ։ Ներկայումս Ակադեմիան ունի 170 շվեդ և 60 օտարերկրյա ակտիվ անդամներ, ովքեր տարեկան շուրջ 5 անգամ մասնակցում են կոնֆերանսների և նիստերի։ Ակադեմիայի անդամի կոչումներ ստացել են շուրջ 1000 շվեդ և 500 օտարերկրյա կոմպոզիտորներ և երաժիշտներ, մասնավորապես՝ Հայդնը (1798), Բեթհովենը (1822), Ֆերենց Լիստը(1857), Վերդին (1865),  Վագները ( 1876) և ուրիշներ։ Շվեդիայի Թագավորական երաժշտական ​​ակադեմիայի անդամի կոչում շնորհվել է նաև հետևյալ երաժշտագետներին.

Անտոն Ռուբինշտեյն (1870 թվական)
Նիկոլայ Ռիմսկի-Կորսակով (1906 թվական)
Ալեքսանդր Գլազունով (1928 թվական)
Սերգեյ Պրոկոֆև (1947 թվական)
Իգոր Ստրավինսկի (1951 թվական)
Դմիտրի Շոստակովիչ (1954 թվական)
Դավիդ Օյստրախ (1969 թվական)
Մստիսլավ Ռոստրոպովիչ (1975 թվական)
Գենադի Ռոժդեստվենսկի (1975 թվական)
Ալֆրեդ Շնիտկե (1987/88 թվական)
Տատյանա Նիկոլաևա (1988 թվական)
Եվգենի Սվետլանով (1992 թվական)
Սոֆյա Գուբայդուլինա (1995 թվական)
Գրիգորի Սոկոլով (2009 թվական)
Վալերի Գերգիև (2011 թվական)


== Ծանոթագրություններ ==


== Արտաքին հղումներ ==
www.musikaliskaakademien.se  (շվեդ.)(անգլ.) (Ստուգված է 3 Հունիսի 2017)
Իսլանդիայի ազգային և համալսարանական գրադարան

Իսլանդիայի ազգային և համալսարանական գրադարան (իսլ.՝ Landsbókasafn Íslands — Háskólabókasafn), Իսլանդիայի ազգային գրադարանը, որը տեղակայված է Ռեյկյավիկում։
Այս գրադարանը ստեղծվել է 1994 թվականին՝ Իսլանդիայի Համալսարանի (իսլ.՝ Háskólabókasafns) և Իսլանդիայի նախկին Ազգային (իսլ.՝ Landsbókasafns Íslands) գրադարանների միաձուլման արդյունքում։ Վերջինը՝ Իսլանդիայի Ազգային գրադարանը, հիմնադրվել է դանիացի հնագետ Կարլ Քրիստիան Ռաֆնի և Իսլանդիայի գրական ընկերության (իսլ.՝ Hið Íslenzka Bókmenntafélag), նախագահ Ռասմուս Ռասկի կողմից 1818 թվականին։ 1848 թվականին առաջին գրադարանավար է նշանակվել Ջոն Արնասոնը։


== Պատմություն ==
Իսլանդիայի համալսարանի գրադարանը պաշտոնապես հիմնադրվել է 1940 թվականին, երբ համալսարանը տեղափոխվեց Գլխավոր մասնաշենք։ Մինչ այդ առանձին բաժիններն ունեին իրենց գրադարանները։ Այդ ժամանակ քննարկվում էր, թե արդյոք իրատեսական է երկու ակադեմիական պետական գրադարանների ստեղծումը Իսլանդիայում, և այդ պատճառով 1947 թվականին ստեղծվեց հանձնաժողով, որը կորոշեր նրանց միջև առաջադրանքների բաշխումը։ Շուտով առաջարկվեց երկու գրադարանների միավորումը։ 1956 թվականին և 1966 թվականին երկու հանձնաժողովներ ստեղծվեցին՝ այս ծրագիրը իրագործեոլւ համար։ Պարզ էր, որ համալսարանին կից նոր հատուկ նախագծով շենք է պահանջվելու։ Գաղափարն այն էր, որ գրադարանի այս նոր շենքը՝ «Þjóðarbókhlaðan»-ը, կբացվեր 1974 թվականին՝ Իսլանդիայի բնակեցման 1100-ամյակին։ Երկու գրադարանները սկսեցին աշխատել այդ ուղղությամբ, և ՅՈՒՆԵՍԿՕ-ի գրադարանի փորձագետների միջոցով խորհրդակցություն անցկացվեց նոր շենքի պահանջների վերաբերյալ։


== Ծանոթագրություններ ==
Սիմպելֆելդ (համայնք)

Սիմպելֆելդ (հոլ.՝ Simpelveld ( արտասանություն)), համայնք Նիդերլանդների Լիմբուրխ մարզում։ Տարածքը 16,03 կմ² է, բնակչությունը՝ 11.335 (2011 թ.)։ Մեկ շնչի տարեկան միջին եկամուտը 12.600 եվրո է։
Սերբական Հանրապետության օր

Սերբական Հանրապետության օր (սերբ.՝ Дан Републике Српске), Սերբական Հանրապետության գլխավոր ազգային տոնը։ Նշվում է ամեն տարի հունվարի 9-ին։


== Պատմություն և տոնակատարություն ==
Այս համեմատաբար երիտասարդ, բայց միևնույն ժամանակ ամենահին հանրապետությունում տոնի օրը պատահական չի ընտրվել։
Սերբական Հանրապետության Պետական կրթությունը ստեղծվել է Բոսնիա եւ Հերցեգովինայի տարածքում, ինչի արդյունքում 1995 թվականին ստեղծվել էր Դեյթոնյան համաձայնագիրը, սակայն, դե ֆակտո այն գոյություն է ունեցել 1992 թվականի փետրվարի 28-ը, հենց այն օրվանից, երբ ընդունվել է երկրի սահմանադրությունը։ Բայց մինչ այդ, 1992 թվականի սկզբին, Բոսնիա եւ Հերցեգովինայի նախագահ Ալիյա Իզետբեգովիչը Բելգրադից պահանջել է Հարավսլավիայի Սոցիալիստական Ֆեդերատիվ Հանրապետության անկախության ճանաչումը։ Բոսնիացի սերբ պատգամավորները լքել են հանրապետական խորհրդարանը և գրեթե անմիջապես, հռչակեցին «Սերբական Հանրապետության ժողովուրդները Բոսնիա և Հերցեգովինայի և Բոսնյան ժողովրդից ու արևելյան Բոսնիայից» ստեղծումը։ Այնուհետև, 1992 թվականի հունվարի 9-ին բոսնիացի սերբերը արեցին իրենց դեպի իրենց սեփական պետություն տանող փշոտ ճանապարհի առաջին քայլը։
Սերբական Հանրապետությունում հունվարի 9-ը պետական տոն ՝ հանրապետության և հանգստյան օր է։
«Սերբական Հանրապետության օրվա» ժամանակ երկրի մայրաքաղաք Բանյա Լուկայում, ինչպես նաև Սերբական Հանրապետության գրեթե բոլոր բնակավայրերում անցկացվում են տոնական միջոցառումներ. համերգներ, մրցույթներ, վիկտորինաներ և այլն։ Կրթության պետական իշխանությունը շնորհավորում է իր քաղաքացիներին ինքնիշխանության հռչակման առիթով և կոչ է անում հարգել նրանց հիշատակը, ովքեր նրա համար վճարել են սեփական կյանքով։ 


== Ծանոթագրություններ ==


== Տես նաև ==
Հանրապետության օր
Բոսնիական պատերազմ


== Հղումներ ==
Սերբական Հանրապետության օրը տոների օրացույցում
Սերբական Հանրապետության օր
Արաբկիր վարչական շրջանի պատմության և մշակույթի անշարժ հուշարձանների ցանկ (Երևան)

Արաբկիր վարչական շրջանի պատմության և մշակույթի անշարժ հուշարձանների ցանկ
Այս հոդվածը ներկայացնում է Երևան քաղաքի Արաբկիր վարչական շրջանի պատմության և մշակույթի հուշարձանների ցանկը։ Ցանկում ներառված է ընդամենը 150 հուշարձան (21 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
(81) Թերպսիքորե

(81) Թերպսիքորե (անգլ.՝ Terpsichore), աստերոիդ աստերոիդների հիմնական գոտում։ Հայտնաբերվել է 1864 թվականի սեպտեմբերի 30-ին Վիլհելմ Թեմպլի կողմից Մարսելում։
Միջին հեռավորությունը Արեգակից կազմում է 2,856767 ա. մ., առավելագույնը մոտենում է 2,2644 ա. մ. հեռավորության վրա և հեռանում 3,4491 ա. մ., իսկ Երկրի ուղեծրին Թերպսիքորե աստերոիդը նվազագույնը մոտենում է 1,2842 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1763,64 երկրային օրվա ընթացքում, իր ուղեծրով շարժվելով միջինում 0,204123 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,8° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Թերպսիքորե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իոնական ռեակցիաներ

Իոնական ռեակցիաներ, իոնների միջև ընթացող ռեակցիաներ։ Իոնական ռեակցիաները ընդունված է գրել լրիվ իոնական տեսքով, որն ավելի ամբողջովին է արտահայտում պրոցեսի էությունը։ Քիմիական ռեակցիայի հավասարության աջ ու ձախ մասերում նույնանուն իոնների կրճատումից ստացվում են կրճատ իոնական հավասարումները։ Ըստ բնույթի իոնական ռեակցիաներ կարող են լինել փոխանակային, օքսիդավերականգնման, չեզոքացման և այլն։ Իոնական ռեակցիաների մեծ մասը ընթանում է արտաքին փոփոխությամբ օրինակ՝ նստվածքի գոյացում (կամ լուծում), լուծույթի գունափոխություն, գազի անջատում։
Աղավեր

Անվան այլ կիրառումների համար տե՛ս՝ Աղավեր (այլ կիրառումներ)Աղավեր, գյուղ Արևելյան Հայաստանում, Էրզրումի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր
(3278) Բեհունեկ

(3278) Բեհունեկ (անգլ.՝ Behounek), աստերոիդ աստերոիդների գոտու արտաքին մասում։ Հայտնաբերվել է 1984 թվականի հունվարի 27-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 3,215538 ա. մ., առավելագույնը մոտենում է 3,1686 ա. մ. հեռավորության վրա և հեռանում 3,2625 ա. մ., իսկ Երկրի ուղեծրին Բեհունեկ աստերոիդը նվազագույնը մոտենում է 2,198 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2106,1 երկրային օրվա ընթացքում, իր ուղեծրով շարժվելով միջինում 0,170932 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3278) Բեհունեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆիզիոլոգիական հարմարվողականություն

Ֆիզիոլոգիական հարմարվողականություն, ֆիզիոլոգիական ռեակցիաների ամբողջություն, որը կազմում է միջավայրի պայմանների Փոփոխություններին օրգանիզմի հարմարվելու պրոցեսների հիմքը և ուղղված է նրա ներքին միջավայրի հարաբերական կայունության պահպանմանը։ Ֆիզիոլոգիական հարմարվողականության շնորհիվ բարձրանում է օրգանիզմի դիմադրողականությունը ցրտի, ջերմության, թթվածնի անբավարարության, բարոմետրիկ ճնշման և այլ գործոնների հանդեպ։ Ուժեղ գրգռիչների ազդեցությամբ օրգանիզմում տեղի ունեցող նրան ոչ հատուկ փոփոխություններիդ ամբողջությունը կոչվում է հարմարվողական սինդրոմ, իսկ դրանց դեմ օրգանիզմի ռեակցիան՝ սթրես։
Ֆիզիոլոգիական հարմարվողականության պրոցեսն ընթանում է մի քանի փուլերով, սկզբում գերակշռում են ապակոմպենսացման (ֆունկցիաների խանգարում), այնուհետև ոչ լրիվ հարմարվածության (օրգանիզմի համար նոր միջավայրին համապատասխան կայուն վիճակի ակտիվ փնտրում) երևույթները, և, վերջապես, առաջանում է հարաբերական կայուն հարմարվածություն։ Վերջինները ցայտուն են արտահայտվում բարձրության հանդեպ ֆիզիոլոգիական հարմարվողականության դեպքում։
Ֆիզիոլոգիական հարմարվողականության պրոցեսում ընթացող տեղաշարժերը վերաբերում են օրգանիզմի բոլոր մակարդակներին։ Դրանում կարևոր դեր է կատարում օրգանիզմի ռեակտիվությունը, տարիքը, մարզվածությունը (հատկապես տիեզերագնացների և մարզիկների) և այլն, ինչպես նաև նյարդային համակարգի պլաստիկությունը, որը հնարավորություն է տալիս վերականգնելու միջավայրի փոփոխված պայմանների հանդեպ օրգանիզմի հավասարակշռությունը։ Օրգանիզմի վերադարձը ֆիզիոլոգիական հարմարվողականությունից ելակետային վիճակի կոչվում է դեզադապտացիա։
Վերլուծիչների (անալիզատորների) հարմարվողականությունը պայմանավորված է ընդունիչների (ռեցեպտորների) կամ զգայության օրգանների վրա յուրահատուկ գրգռիչների ազդեցությամբ (օրինակ՝ տեսողական անալիզատորի հարմարվողականությունը լույսի կամ մթության, լսողականինը՝ ձայնի, մաշկայինինը՝ մեխանիկական և ջերմային գրգռիչների, անդաստակայինինը՝ պտտական շարժումների հանդեպ և այլն)։ Վերլուծիչների ֆիզիոլոգիական հարմարվողականությունը պայմանավորված է ծայրամասային ընդունիչների զգայունության փոփոխություններով և կենտրոնական նյարդային համակարգում ընթացող պրոցեսներով։ Օրինակ, լուսային հարմարվողականությունը հանգեցնում է ուժեղ լույսի հանդեպ աչքի զգայնության իջեցման, մթության պայմաններում՝ ընդհակառակը։ Լսողական վերլուծիչում հարմարվողականությունը արտահայտվում է ուժեղ և երկարատև ձայնային գրգռիչների հանդեպ լսողական զգացողության բարձրացմամբ, լռության դեպքում՝ ընդհակառակը։ Զգայունության աստիճանական փոփոխվելու երևույթը նկատվում է նաև մաշկի վրա ցածր կամ բարձր ջերմաստիճանների ազդեցության դեպքում։
Բրագա (գյուղ, Կամենեց-Պոդոլսկիի շրջան)

Անվան այլ կիրառումների համար տե՛ս՝ Բրագա (այլ կիրառումներ)Բրագա (ուկրաիներեն՝ Брага), գյուղ Ուկրաինայի Խմելնիցկիի մարզի Կամենեց-Պոդոլսկիի շրջանում։
2001 թվականի տվյալներով Բրագա գյուղում բնակվում էր 175 մարդ։ Բնակավայրը զբաղեցնում է 1129 կմ² տարածք։ Բնակչության խտությունը կազմում էր 155 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պոտնյակ (գյուղ, Կիկնուրսկի շրջան)

Պոտնյակ (ռուս.՝ Потняк), գյուղ Ռուսաստանի Կիրովի մարզի Կիկնուրսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դամալա

Անվան այլ կիրառումների համար տե՛ս՝ Տամալա (այլ կիրառումներ)Դամալա կամ Տամալա (Դաիմալա, վրաց.՝ დამალა), հայաբնակ գյուղ Վրաստանի Սամցխե-Ջավախք մարզի Ասպինձայի շրջանում (պատմական Ջավախք երկրամաս)։ Գտնվում է Ասպինձայից (Ասպնջակ) 5 կմ արևելք։


== Աշխարհագրություն ==
Դամալան գտնվում է Կուր գետի աջ ափին, ծովի մակերևույթից շուրջ 1360 մ բարձրության վրա։ Գյուղը կառուցված է բարձրադիր բլուրների վրա՝ Թռեղքի լեռնաշղթայի հարավային ծայրի ստորոտներին, երեք կողմից շրջապատված է անտառներով, իսկ արևմտյան կողմում տարածվում են Կաժ անունով սարահարթը և Խուլուչայի ձորը։ Կլիման մեղմ է, նպաստավոր այգեգործության և բանջարա-բոստանային կուլտուրաների մշակության համար։


== Բնակչություն ==
Դամալան շրջանի ամենամեծ և միակ հայաբնակ գյուղն է։ Բնակիչների նախնիները ներգաղթել են 1828 թվականին Էրզրումի վիլայեթի Շիփիկ, Ռաբատ, Կերեկ և Գառանկոթ գյուղերից։ 1840 թվականին գյուղն ուներ 250 բնակիչ։ Գյուղի բնակչության շարունակական աճը խոչընդոտեցին 1918-1921 թվականների կոտորածներն ու գաղթը, որի հետևանքով գյուղի 1200 բնակչից կոտորվեց շուրջ 550 մարդ։ Սակայն խորհրդային իշխանության տարիներին Տամալան վերականգնեց և անգամ, նախքան Առաջին համաշխարհային պատերազմի դրության համեմատ գրեթե կրկնապատկեց իր բնակչությունը, որը 1985 թվականի տվյալներով արդեն կազմում էր 2233 մարդ (520 ծուխ)։ Խորհրդային Միության փլուզումից հետո տնտեսական ծանր պայմաններից ծագած արտագաղթի հետևանքով գյուղի բնակչության թիվը որոշակի չափով նվազել է։ 2010 թվականի հուլիսի տվյալներով Տամալայում բնակվում էր 2100 մարդ, տնտեսությունների թիվն էր 500։ 2014 թվականի տվյալներով, գյուղում ապրում էր 1234 մարդ։


== Տնտեսություն ==
Բնակչության հիմնական զբաղմունքն է հողագործությունն ու անասնապահությունը։ Գյուղատնտեսության գերակայող ճյուղերն են հացահատիկային բույսերի, կարտոֆիլի, բանջարա-բոստանային կուլտուրաների մշակությունը, այգեգործությունը (խնձոր, տանձ, սալոր և այլն), մեղվաբուծությունը։ Նախկինում զբաղվել են արհեստներով (դամալացիները եղել են հմուտ կամ պատրաստողներ, որոնց արտադրանքը վաճառքի է հանվել հարևան շրջաններում)։


== Մշակույթ և կրոն ==
Գյուղում 1865 թվականից գործել է եկեղեցական ծխական դպրոց։ Ներկայումս գյուղն ունի միջնակարգ դպրոց, որտեղ 2005 թվականի տվյալներով սովորում էր 315 աշակերտ (1985 թվականին աշակերտների թիվն էր` 460)։
Գյուղի Սուրբ Խաչ եկեղեցին հիմնադրվել է 1830-ական թվականներին, սակայն ավելի ուշ հիմնովին վերանորոգվել և վերաբացվել է 1872 թվականին` մեկդասյա դպրոցի հետ միասին։ Սուրբ Խաչը քարաշեն է, ճակատը շարված է սրբատաշ քարերով։ 1920-ական թվականներին եկեղեցին փակվել է, իսկ քահանան աքսորվել։ Եկեղեցին օգտագործվել է որպես պահեստ, ավելի ուշ փլվել է փայտաշեն տանիքը։ 2008 թվականին եկեղեցին վերականգնվել և վերաօծվել է։ 
Գյուղից 2 կմ հեռավորության վրա՝ արևելյան կողմի ձորամիջում գտնվում է Սուրբ Գևորգ վանքը, որը հանդիսանում է գյուղի բնակչության ուխտատեղին, կան նաև ավերակներ (Շոլորթան, Կողտաբերդ ամրոցը)։ Ի դեպ Դամալան առաջին անգամ հիշատակել է վրաց պատմագիր և աշխարհագիր Վախուշտին (XVIII դար)՝ պատմական Թռեղք գավառում։


== Տես նաև ==
Սամցխե-Ջավախք
Ասպինձայի մունիցիպալիտետ


== Արտաքին հղումներ ==
Դամալա գյուղի մասին RAA կայքում


== Ծանոթագրություններ ==
Մելիք Առաքելյան

Մելիք Տիգրանի Առաքելյան (հոկտեմբերի 2, 1954(1954-10-02), Երևան, Հայկական ԽՍՀ, ԽՍՀՄ), օդաչու-ավիատեխնիկ։ Ավարտել է Կրիվոյ Ռոգի (Ուկրաինա) քաղաքացիական ավիացիայի օդաչուական (1977 թ.), Ակտյուբինսկի (Ղազախստան) քաղաքացիական ավիացիայի բարձրագույն (1992 թ.) ուսումնարանները։ 1977–1980 թթ.-ին աշխատել է Երևանի «Զվարթնոց», 1992 թ.-ից՝ «Էրեբունի» օդանավակայաններում։ 1992 թ.-ին Մի-8 ուղղաթիռի անձնակազմում (2-րդ օդաչու) մասնակցել է ՀՀ սահմանամերձ շրջանների և ԼՂ ինքնապաշտպանությանը։ Ընդհանուր թռիչքաժամը ԼՂ, Շահումյան և Գետաշեն կազմել է 266 ժամ։


== Ծանոթագրություններ ==
Coco Mademoiselle

Coco Mademoiselle, Շանել ապրանքանիշի կանանց բույր, որը արտադրվել է 2001 թվականին։ Բույրը հորինել է Ժակ Պոլջենը, ով 1978 թվականին աշխատում էր Շանել ընկերությունում։ Այս բուրմունքը 2008 թվականին արժանացել է FiFi Award  օծանելիքային մրցանակին` Լավագույն հեռուստատեսային գովազդային հոլովակ անվանակարգում։


== Coco Mademoiselle le Film ==
2007 թվականին Շանել ընկերությունը թողարկել է բուրմունքի նոր բրենդային գովազդային արշավը`մինի-ֆիլմ, որտեղ Քիրա Նայթլին մարմնավորել է Կոկո Շանելին։ Հոլովակի ռեժիսորը BAFTA մրցանակի դափնեկիր Ջո Ռայթն էր, ով արդեն աշխատել էր Քիրա Նայթլիի հետ, «Հպարտություն և նախապաշարմունք» (2005) և « Քավություն» (2007) ֆիլմերում։ Գովազդային մինի-ֆիլմի երաժշտական թեման 1965 թվականի Նաթ Քինգ Քոլի «L-O-V-E» երգի Ջոսս Սթոունի քավր տարբերակն էր։ Հոլովակը ստացել է FiFi Award մրցանակ՝ 2008 թվականի լավագույն հեռուստատեսային գովազդային հոլովակ անվանակարգում։
2011 թվականի մարտին Շանելը ներկայացրել է նոր գովազդային ֆիլմ՝ Քիրա Նայթլիի մասնակցությամբ։ Ռեժիսորը կրկին Ջո Ռայթն էր։ Որպես սաունդթրեք օգտագործվել է Ջեյմս Բրաունի «It’s a Man’s Man’s World» երգը՝ Ջեյմս Սթոունի կատարմամբ (1965):


== Բույրի կազմը ==
Coco Mademoiselle բուրմունքը բաղկացած է հետևյալ օծանելիքային նոտաներից`

Վերին նոտաներ` նարնջենի, մանդարին, ներոլի և բերգամոտ
Սրտի նոտաներ` պատկառուկ, հասմիկ, թուրքական վարդ և իլանգ-իլանգ
Պահեստային նոտաներ` բպաչուլի, օպօպօնաքս, վանիլ, վետիվեր և սպիտակ մուշկ


== Բույրերի տարբերություններ ==
Այժմ բուրմունքը հասանելի է երեք տարբերակներով`

Օծանելիքի ջուր (2001)
Զուգարանի ջուր (2002)
Օծանելիք (2005)


== Բույրի դեմքը ==
Մի ժամանակ Coco Mademoiselle բույրի դեմքը հանդիսանում էր Անուկ Լեպերը և Քեյթ Մոսը։ Այժմ բուրմունքը ներկայացնում է Քիրա Նայթլին ։ 2008 թվականին մամուլում լուրեր են հայտնվել, որ Շանելը պատրաստվում է փոխարինել Քիրա Նայթլիին և 3 մլն ֆունտ ստեռլինգի պայմանագիր Էմմա Ուոթսոնի հետ, սակայն ընկերությունը պաշտոնապես մերժել է այս տեղեկությունը։


== Տես նաև ==
Chanel No. 5


== Ծանոթագրություններ ==
Նինա Սուբլաթի

Նինա Սուլաբերիձե (հունվարի 31, 1995(1995-01-31), Մոսկվա, Ռուսաստան) ավելի լավ հայտնի որպես Նինա Սուբլատտի, վրացի երգչուհի, երգահան, մոդել է, ով 2015-ին ներկայացրել է Վրաստանը Եվրատեսիլ 2015 երգի մրցույթում իր "Warrior" (Ռազմիկ) երգով։ Նա հայտնվեց եզրափակչում, որտեղ զբաղեցրեց 11-րդ հորիզոնականը։


== Կյանքը և կարիերան ==
Սուբլատտին ծնվել է վրացի ծնողներից Մոսկվայում՝ Ռուսաստանում։ Նրա ծնվելուց հետո ընտանիքը վերադարձել է Վրաստան։ Նա ընդունվել է արվեստի դպրոց, որտեղ ուսուցանել է նկարչություն, գծագրություն և քանդակագործություն։ 2008-ին Նինան պայմանագիր է կնքում մի մոդելական գործակալության հետ և սկսում է մոդելի իր աշխատանքը։ 2011-ից սկսում է աշխատել Georgian Dream Studio (Վրացական երազանք ստուդիա)-ի հետ, որի շրջանակներում էլ համագործակցում է վրացի երգիչ Բեռա Իվանիշվիլիի հետ։
2013-ին Նինան ճանաչվեց որպես Saqartvelos Varskvlavi («Սուպերսթար» նախագծի վրացական տարբերակ) հաղթող։ Այդ նույն տարում նա ձայնագրեց իր առաջին Dare to Be Nina Sublatti ձայնասկավառակը, որը դարձավ Վրաստանի ամենավաճառված ձայնասկավառակներից մեկը։ 2014-ի դեկտեմբերին հայտարարվեցին Եվրատեսիլ երգի մրցույթի վրացական նախընտրական փուլի 5 մասնակիցները, որոնց թվում էր նաև Նինան իր "Warrior" (Զինվոր) երգով։ 2015-ի հունվարի 14-ին նա ներկայացվեց որպես հաղթող և իրավունք ստացավ ներկայացնել Վրաստանը Եվրատեսիլ 2015 երգի մրցույթում։ Հաջողությամբ հաղթահարելով առաջին կիսաեզրափակիչը Նինան եզրափակչում հավաքեց 51 միավոր և զբաղեցրեց 11-րդ հորիզոնականը։


== Անձնական կյանքը ==
Սուբլատտին նշում է, որ երաժշտական ասպարեզում իր վրա մեծ ազդեցություն ունեն Ջենիս Ջոպլինը, Բրայան Մոլքոն և Բյորկը։ Նինան իր վրա ունի մի քանի դաջվածքներ, որոնք արել է անձամբ։


== Ձայնասկավառակներ ==
Dare to Be Nina Sublatti (2014)


== Ծանոթագրություններ ==
Ստենսելց

Ստենսելց (ֆր.՝ Steinseltz), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 649 մարդ, բնակչության խտությունը` 118.65 մարդ/կմ²։ Բնակավայրը զբաղեցնում է 5.47 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 50 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 399 աշխատունակ (15-64 տարեկան)  բնակիչ, որոնցից ակտիվ էին 307-ը, իսկ ոչ ակտիվները` 92։ Ակտիվության ցուցանիշը կազմում է 76,9 %։ 307 աշխատունակ մարդկանցից աշխատել է 292 անձ (167 տղամարդ և 125 կին)։ Գործազուրկ են եղել 15 անձ (5 տղամարդ և 10 կին)։ 92 անաշխատունակներից 35-ը եղել են աշակերտներ կամ ուսանողներ, 33-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Boeing 747-ի ավիավթար Բիշքեկի մոտ

Boeing 747-ի ավիավթար Բիշքեկի մոտ, խոշոր ավիավթար, որը տեղի է ունեցել 2017 թվականի հունվարի 16-ին Ղրղզստանի մայրաքաղաք Բիշքեկի մոտ՝ Մանաս օդանավակայան չհասած, երբ ինքնաթիռը պատրաստվում էր վայրէջք կատարել։ Turkish Airlines ավիաընկերության Boeing 747-400F բեռնատար ինքնաթիռը, որը կատարում էր Հոնգկոնգ-Բիշքեկ-Ստամբուլ ավիաթռիչքը, ընկել է ամառանոցային ավանի վրա։ Մահացել է 37 մարդ, այդ թվում՝ անձնակազմի 5 անդամ։


== Ինքնաթիռ ==
Ինքնաթիռը՝ Boeing 747-400F, գրանցված էր որպես TC-MCL, սերիական համարը՝ 32897։ Կառուցվել է 2003 թվականին և սկզբնապես գործարկվել Singapore Airlines Cargo ավիաընկերության կողմից։ 2015 թվականին այն ձեռք բերեց MyCargo Airlines-ը և սկսեց շահագործել Թուրքական ավիաընկերության կողմից։


== Իրադարձությունների ժամանակագրություն ==
Ավիավթարը տեղի է ունեցել տեղի ժամանակով 7։31-ին։ Ինքնաթիռն ընկել է ամառանոցային ավանի բնակելի տների վրա՝ Մանաս օդանավակայանից ոչ հեռու։ Ավերվել է 32 տուն, ինքնաթիռի ընկնման վայրում հրդեհ է բռնկվել։ Ավիավթարի արդյունքում մահացել է 37 մարդ, այդ թվում՝ 6 երեխա։ Ինքնաթիռի 4 օդաչուները մահացել են անմիջապես, հինգերորդը՝ մահացել է հիվանդանոցի ճանապարհին։ Եվս 11 անձ բազմաթիվ ծանր վնասվածքներով տեղափոխվել է Բիշքեկի հիվանդանոցներ։


== Արձագանք ==
2017 թվականի հունվարի 17-ը Ղրղզստանում հայտարարվել է սգո օր։


== Ծանոթագրություններ ==
Ուչուգան-Ասանովո

Ուչուգան-Ասանովո (ռուս.՝ Учуган-Асаново, բաշկիրերեն՝ Өсөгән-Әсән), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 293 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գլո

Գլո (ֆր.՝ Glos), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 895 մարդ, բնակչության խտությունը` 69.22 մարդ/կմ²։ Բնակավայրը զբաղեցնում է 12.93 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ արևմուտք, Կան քաղաքից` 50 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 567 աշխատունակ (15-64 տարեկան) բնակիչ, որոնցից ակտիվ էին 421-ը, իսկ ոչ ակտիվները` 146։ Ակտիվության ցուցանիշը կազմում է 74,3 %։ 421 աշխատունակ մարդկանցից աշխատել է 389 անձ (205 տղամարդ և 184 կին)։ Գործազուրկ են եղել 32 անձ (19 տղամարդ և 13 կին)։ 146 անաշխատունակներից 43-ը եղել են աշակերտներ կամ ուսանողներ, 62-ը` թոշակառուներ, իսկ 41-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սևերնի-Կոսպաշսկի

Սևերնի-Կոսպաշսկի (ռուս.՝ Северный-Коспашский), գյուղ Ռուսաստանի Պերմի երկրամասի Կիզելովսկի շրջանի կազմում։
Բնակչությունը 2009 թվականին գրանցված տվյալներով կազմում էր 2099 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ելովցի (գյուղ, Չերեպովսկոե գյուղական բնակավայր)

Անվան այլ կիրառումների համար տե՛ս՝ ԵլովցիԵլովցի (ռուս.՝ Еловцы), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դանիիլ Չալով

Դանիիլ Նիկոլաևիչ Չալով (ռուս.՝ Даниил Николаевич Чалов, հունիսի 17, 1994(1994-06-17), Մոսկվա, Ռուսաստան), ռուս ֆուտբոլիստ, պաշտպան։ Հարձակվող Ֆեոդոր Չալովի մեծ եղբայրն է։


== Կենսագրություն ==
Մոսկովյան «Լոկոմոտիվ» ֆուտբոլային ակումբի սան է։ Տասնութ տարեկանում կատարել է նորամուտը պրոֆեսիոնալ մակարդակում՝ հանդես գալով ՖԱԼ ակումբ «ՍԿԱ Էներգիայի» կազմում։ Դրանից հետո խաղացել է «Տոմ», «Մորդովիա» և «Շիննիկ» ֆուտբոլային ակումբներում։
2019 թվականի ձմռանը պայմանագիր է կնքել Բելառուսի բարձրագույն լիգայի «Վիտեբսկ» ակումբի հետ։ Նորամուտը կատարել է ապրիլի 14-ին՝ երրորդ տուրի՝ Մինսկի «Տորպեդո» ակումբի դեմ խաղում (1:1), որտեղ մասնակցել է ամբողջ խաղին։


== Թիմային ==
2015 թվականի հունվարին Սանկտ Պետերբուրգում խաղացել է Ռուսաստանի երիտասարդական հավաքականում Համագործակցության գավաթի խաղարկության շրջանակներում։


== Ծանոթագրություններ ==
Տոմբոյի շրջան

Պլուտոնի սիրտ կամ Տոմբոյի շրջան (լատիներեն՝ Tombaugh Regio), թզուկ մոլորակ Պլուտոնի վրայի ամենամեծ լուսավոր հատվածը։ Այն գտնվում է մոլորակի հասարակածից հյուսիս՝ ավելի մուգ Կտուլհուի շրջանից հյուսիս-արևելք և Կրունի հետքից հյուսիս-արևմուտք։ Տոմբոյի արևմտյան բիլթը՝ 1000 կիլոմետրանոց սառած ազոտից և այլ գազերից բաղկացած հարթավայրն անվանվել է Սպուտնիկի պլատո (լատիներեն՝ Sputnik Planum):


== Նկարագրություն ==
Տոմբոյի շրջանը լայն, լուսավոր շրջան է, որն ունի մոտ 1590 կմ երկարություն։ Շրջանի երկու բլթերը երկրաբանորեն տարբեր են։ Արևմտյանը՝ Սպուտնիկի պլատոն ավելի հարթ է, քան արևելյանը և նրանք ունեն երանգային տարբերություն։ Առաջին ենթադրությունների համաձայն՝ արևմտյան բիլթը կարող է լցված լինել ազոտի ձյունով։ Շրջանի լուսավոր կետերը ենթադրաբար լեռնագագաթներ են։ 2015 թվականի հուլիսի 15-ին հրապարակված լուսանկարները ցույց տվեցին 3400 մ բարձրությամբ լեռների և խառնարանների գոյությունը։ Հետագա հետազոտությունները ցույց տվեցին, որ Սպուտնիկի պլատոյի կենտրոնը հարուստ է ազոտի, ածխածնի մոնօքսիդի և մեթանի սառույցներով, իսկ եզրերը, ինչպես նաև Կտուլհուի շրջանի արևելյան հատվածը ծածկող գորշ նյութը պատված են սառցադաշտերով։ Սպուտնիկի պլատոյի մակերեսը բաժանված է բազմանկյուն կոնվեկցիոն բջիջների և 10 միլիոն տարուց ավելի երիտասարդ է, որը ցույց է տալիս, որ Պլուտոնը երկրաբանորեն ակտիվ է։
Պլատոնի սիրտը դեռ 6 տասնամյակ առաջ՝ մինչև «Նոր հորիզոնների» մոտեցումը արդեն նույնականացվել էր որպես աղոտ հետք, որը սակայն, հնարավոր չէր նկարել կամ հետազոտել՝ լուսանկարների ցածր թույլտվության պատճառով։


== Անվանում ==
Տոմբոյի շրջանն առաջին անգամ նույնականացվել է «Նոր հորիզոններ» տիեզերանավի մոտեցման ժամանակ։ ՆԱՍԱ-ն սկզբում այն անվանում էր «սիրտ»՝ ունեցած ձևի պատճառով։ 2015 թվականի հուլիսի 15-ին շրջանը «Նոր հորիզոնների» թիմի կողմից անվանվել է Տոմբոյի շրջան՝ Պլուտոնը հայտնաբերող աստղագետ Քլայդ Տոմբոյի հիշատակին։ Regio լատիներեն նշանակում է «շրջան»։ Մինչև անվանումը պաշտոնական դառնա, այն պետք է հաստատվի «Միջազգային աստղագիտական միության» (ՄԱՄ, IAU) կողմից։ Բայց Ռիտա Շուլցը՝ ՄԱՄ-ի նախագահը նշել է, որ անվանումը նախօրոք քննարկվել է և կհաստատվի։
Որոշները այս հետքը նմանացնում են Դիսնեյի կերպար Պլուտոյին։ Ուոլթ Դիսնեյ ընկերությունը սրա մասին իմանալով՝ թողարկել է կարճ անիմացիոն ֆիլմ։


== Ծանոթագրություններ ==
Նովոսյոլովկա (գյուղ, Պոլտավայի շրջան)

Անվան այլ կիրառումների համար տե՛ս՝ ՆովոսյոլովկաՆովոսյոլովկա (ուկրաիներեն՝ Новоселівка), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Նովոսյոլովկա գյուղում բնակվում էր 673 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կելերաշի (Մոլդովա)

Կելերաշի (մոլդ.՝ Călărași, Кэлэрашь), քաղաք և նույնանուն շրջանի վարչական կենտրոն Մոլդովայում, այդ երկրի մայրաքաղաք Քիշնևից մոտավորապես 50 կիլոմետր դեպի հյուսիս-արևմուտք։ Ունի երկաթուղային կայարան Քիշնև-Ունգենի երկաթգծի վրա։ Բնակչության թվաքանակը 2014 թվականի տվյալներով եղել է 10 808 : Քաղաքի վարչական տարածքի մեջ է մտնում նաև Օրիկովա գյուղը։        


== Պատմություն ==
Մոլդովական Կելերաշի բնակավայրը պատմական փաստաթղթերում առաջին անգամ հիշատակվել է XV դարում։
Ենթադրվում է, որ նրա անվանումն առաջացել է մոլդ.՝ călărași բառից, որ նշանակել է «հեծյալներ»։ Ժամանակակից ռումիներենում դրա փոխարեն գործածվում է մոլդ.՝ călăreţi բառը։ Ավանդազրույցի համաձայն՝ Ստեֆան III Մեծը թուրքերի դեմ կռվներից մեկի ժամանակ հեծյալ գնդին հրամայել է քաղաքի ներկայիս տարածքում դիմակայել թշնամիներին։ Անհավասար, կատաղի մարտում շատ հեծյալներ են ընկել, բայց մոլդովական ջոկատը ի վերջո հաղթանակ է տարել։ Այդ օրվանից բնակավայրը կոչվել է Կելերաշի։ 


== Տնտեսություն ==
Ներկայումս քաղաքում գործում են գինու-կոնյակի «Călăraş Divin» գործարանը, կարի ֆաբրիկան, պոլիէթիլենային խողովակների արտադրության, կաթի «LAPMOL» և պահածոների գործարանները։


== Բնակչություն ==
Քաղաքի բնակչության թվաքանակի փոփոխությունները 1979-2014 թվականներին.

16 032 (1979)
18 326 (1989)
14 516 (2004)
10 708 (2014)


=== Բնակչության ազգային կազմը ===
Ըստ 2004 թ. մարդահամարի տվյալների.Ըստ 2004 թ. մարդահամարի տվյալների քաղաքի բնակչության ազգային կազմն ունեցել է հետևյալ պատկերը.

Ըստ 2014 թ. մարդահամարի տվյալների.Ըստ 2014 թ. մարդահամարի տվյալների քաղաքի բնակչության ազգային կազմն ունեցել է հետևյալ պատկերը.


== Քույր քաղաքներ ==
 Վիլֆրանշ սյուր Սոն
 Կելերաշի (2007)
 Դվե Մոգիլի (2010)


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
calarasi-primaria.md Կելերաշի (Մոլդովա). պաշտոնական կայք
(9356) Էլինիկե

(9356) Էլինիկե (անգլ.՝ Elineke), աստերոիդ աստերոիդների հիմնական գոտում։ Հայտնաբերվել է 1991 թվականի դեկտեմբերի 30-ին Էրիկ Էլստի կողմից Վերին Պրովանսում։
Միջին հեռավորությունը Արեգակից կազմում է 2,617831 ա. մ., առավելագույնը մոտենում է 2,3558 ա. մ. հեռավորության վրա և հեռանում 2,8798 ա. մ.։ Արեգակի շուրջ մեկ ամբողջական պտույտ է կատարում 1547,07 երկրային օրվա ընթացքում, իր ուղեծրով շարժվելով միջինում 0,232697 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,98° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9356) Էլինիկե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալանա Գեբրեմարիամ

Ալանա Տադեգե Գեբրեմարիամ  (բելառուս․՝ Алана Тадэгэ Гебрэмарыям, մարտի 7, 1997(1997-03-07), Մինսկ, Բելառուս), բելառուս ակտիվիստ, քաղաքական բանտարկյալ։


== Կենսագրություն ==
Ալանան գերազանցությամբ ավարտել է Մինսկի թիվ 61 գիմնազիայի ֆիզիկամաթեմատիկական դասարանը։ Ավարտել է Բելառուսի պետական բժշկական համալսարանը ստոմատոլոգի մասնագիտությամբ և սովորելու ընթացքում զբաղվել է գիտական գործունեությամբ։ 2018 թվականից սկսել է զբաղվել հասարակական գործունեությամբ, ունի «Բելառուս ուսանողների ասոցիացիա» կազմակերպության ղեկավարման և նախագծերի համակարգման փորձ։ UNI նախագծի գործընկեր մենեջեր է, «Ուսանողների առաջնորդության ակադեմիա» կրթական ծրագրի մենթոր, «Երիտասարդական բլոկի» ակտիվիստ։ 2019 թվականի խորհրդարանական ընտրություններում թեկնածու է առաջադրվել Մինսկ քաղաքի Գրուշևսկի թիվ 98 ընտրատարածքում Բելառուսի սոցիալ-դեմոկրատական Գրամադայի և Երիտասարդական դաշինքի կողմից։


== Քաղաքական հետապնդում ==
2020 թվականի նախագահական ընտրությունների զանգվածային կեղծիքներից, բողոքի ցույցերի դաժան ճնշումներից և կալանավորների խոշտանգումներից հետո նա դարձավ երկրում իրավիճակը կայունացնելու և իշխանության փոխանցումն ապահովելու հարցերով ստեղծված Համակարգող խորհրդի առանցքային անդամներից մեկը։ Հոկտեմբերին նախագահի նախկին թեկնածու Սվետլանա Տիխանովսկայան Գեբրեմարիամին նշանակել է երիտասարդության և ուսանողության  հարցերով իր ներկայացուցիչ։
2020 թվականի նոյեմբերի 12-ին Գեբրեմարիամի և Բելառուսի ուսանողների միության մի շարք այլ ակտիվիստների բնակարաններում խուզարկություններ են  կատարվել, նրանց բերման են ենթարկել և տեղափոխել ՊԱԿ։ Նոյեմբերի 13-ին հայտնի է դարձել, որ Ալանան գտնվում է ՊԱԿ-ի քննչական մեկուսարանում՝ հասարակական կարգը կոպտորեն խախտող գործողություններ կազմակերպելու քրեական գործով (Բելառուսի Հանրապետության քրեական օրենսգրքի 342-րդ հոդվածի 1-ին մաս)։ 
Տասնհինգ կազմակերպությունների, այդ թվում՝ «Վեսնա» մարդու իրավունքների կենտրոնի, Բելառուսի լրագրողների ասոցիացիայի, Բելառուսի Հելսինկյան կոմիտեի, Բելառուսի ՊԵՆ կենտրոնի 2020 թվականի նոյեմբերի 18-ի համատեղ հայտարարությամբ Ալանան ճանաչվել է քաղբանտարկյալ։ 2020 թվականի դեկտեմբերի 7-ին Եվրախորհրդարանի պատգամավոր Կատարինա Բարլին ստանձնել է քաղբանտարկյալի հովանավորությունը։
2021 թվականի մարտի 16-ին Քննչական կոմիտեն Գեբրեմարիամին և «ուսանողների գործով» ու համալսարանի դասախոսների գործով մյուս մասնակիցներին առաջին մեղադրանքն է ներկայացրել։ 2021 թվականի հուլիսի 16-ին Մինսկ քաղաքի Խորհրդային շրջանի դատարանը 2020 թվականի դեկտեմբերի 17-ին բազմաթիվ քաղաքական դրդապատճառներով դատավճիռների համար Եվրամիության կողմից սև ցուցակում ընդգրկված Մարինա Ֆեդորովային, ինչպես նաև դատախազներ Անաստասիա Մալիկոյին, Ռոման Չաբատարովին և գործի մյուս մասնակիցներին դատապարտել է 2 տարի 6 ամիս ազատազրկման։


== Ծանոթագրություններ ==


== Արտաքին հղումներ ==
Страница Аланы Гебрэмарыям на сайце Праваабарончага центра «Весна»